2017. gada 8. augustā Noteikumi Nr. 451

Rīgā (prot. Nr. 38  41. §)

**Grozījumi Ministru kabineta 2011. gada 24. maija noteikumos Nr. 408 "Klimata pārmaiņu finanšu instrumenta finansēto projektu atklāta konkursa "Siltumnīcefekta gāzu emisiju samazināšana pašvaldību publisko teritoriju apgaismojuma infrastruktūrā" nolikums"**

Izdoti saskaņā ar likuma

"Par Latvijas Republikas dalību Kioto   
protokola elastīgajos mehānismos"

10. panta trešās daļas 1. un 2. punktu

1. Izdarīt Ministru kabineta 2011. gada 24. maija noteikumos Nr. 408 "Klimata pārmaiņu finanšu instrumenta finansēto projektu atklāta konkursa "Siltumnīcefekta gāzu emisiju samazināšana pašvaldību publisko teritoriju apgaismojuma infrastruktūrā" nolikums" (Latvijas Vēstnesis, 2011, 92. nr.; 2012, 174. nr.; 2013, 103., 228. nr.; 2015, 34., 115. nr.) šādus grozījumus:

1.1. izteikt 66. punktu šādā redakcijā:

"66. Piecus gadus pēc projekta īstenošanas termiņa beigām (turpmāk –monitoringa periods) finansējuma saņēmējs katru gadu veic projekta rezultātu monitoringu un līdz nākamā gada 31. janvārim iesniedz Vides investīciju fondā projekta rezultātu monitoringa pārskatu atbilstoši projekta līgumam pievienotajam paraugam. Monitoringa periods sākas nākamā mēneša pirmajā datumā pēc noslēguma pārskata apstiprināšanas. Finansējuma saņēmējs iesniedz monitoringa pārskatu par monitoringa gadu, kas sākas kārtējā kalendāra gada 1. janvārī un ilgst līdz kārtējā kalendāra gada 31. decembrim. Finansējuma saņēmējs neiesniedz monitoringa pārskatu par nepilnu monitoringa gadu.";

1.2. izteikt 70. punktu šādā redakcijā:

"70. Ja piecu gadu laikā pēc projekta pabeigšanas tiek konstatēts, ka finansējuma saņēmējs nenodrošina šo noteikumu [67. punktā](http://likumi.lv/doc.php?id=231548#p67) minēto prasību izpildi, Vides investīciju fonds rakstiski informē finansējuma saņēmēju un atbildīgo iestādi par atgūstamo finanšu instrumenta finansējuma apmēru, kas ir aprēķināts atbilstoši šo noteikumu 70.1punktā minētajam nosacījumam. Atbildīgā iestāde, ievērojot šo noteikumu X nodaļā ietverto regulējumu, pieņem lēmumu par projektam izmaksāto finanšu instrumenta līdzekļu atzīšanu par neattiecināmiem un finanšu instrumenta līdzekļu atgūšanu. Atbildīgā iestāde, pieņemot lēmumu par projektam izmaksāto finanšu instrumenta līdzekļu atzīšanu par neattiecināmiem un finanšu instrumenta līdzekļu atgūšanu, ņem vērā iepriekš neparedzamus vai neatkarīgus ārējos apstākļus, kas ir ietekmējuši projekta līgumā un projekta iesniegumā noteikto rezultātu sasniegšanu.";

1.3. papildināt noteikumus ar 70.1 punktu šādā redakcijā:

"70.1 Atgūstamo neattiecināmo līdzekļu apjomu nosaka, izmantojot šādu formulu:

, kur:

*KPFIn.l.*– atgūstamais neattiecināmo līdzekļu apjoms, *euro* (noapaļots uz augšu līdz divām zīmēm aiz komata);

*Xneatb.* –togaismekļu skaits, attiecībā uz kuriem ir izpildītas šo noteikumu 67. punktā minētās prasības;

*Xatb.* – projekta līgumā un projekta iesniegumā norādītais gaismekļu skaits;

*KPFI* – piešķirtais finanšu instrumenta finansējums, *euro*;

*ECBlikme* – Eiropas Centrālās bankas refinansēšanas likme.";

1.4. izteikt 72. punktu šādā redakcijā:

"72. Projektu iesniegumus, kuri iesniegti un apstiprināti konkursa pirmajā kārtā līdz 2011. gada 31. decembrim, īsteno atbilstoši to iesniegšanas dienā spēkā esošajiem normatīvajiem aktiem. Šo noteikumu X nodaļa piemērojama arī attiecībā uz projektu iesniegumiem, kuri iesniegti un apstiprināti konkursa pirmajā kārtā līdz 2011. gada 31. decembrim."

2. Noteikumi stājas spēkā 2017. gada 1. septembrī.

Ministru prezidents Māris Kučinskis

Vides aizsardzības un

reģionālās attīstības ministrs Kaspars Gerhards